
Elnök székfoglalója


Vári Józsefné, az ülés korelnöke köszöntötte a megjelenteket, majd felkérte a Választási Bizottság elnök-helyettesét, Vas Jánosnét, hogy ismertesse a 2010. október 3-i helyi Német Nemzetiségi Önkormányzati választás eredményét. A névjegyzékbe előzetesen 92 fő regisztráltatta magát, ebből a választáson 71 fő jelent meg. Egy érvénytelen szavazat mellett az öt fő jelölt közül a négy legtöbb szavazatot kapott képviselő-jelölt került a Német Nemzetiségi Önkormányzat testületébe. Név szerint: Holcz Marianna, Kiss Tamás, Vad Henrietta és Vári Józsefné.


A választási eredmény ismertetése után a képviselők a jegyző és a Választási Bizottság előtt letették az esküt.


Vári Józsefné javaslatot tett a Német Nemzetiségi Önkormányzat elnökének megválasztására, Holcz Marianna személyében. A testület egyhangúlag elfogadta a javaslatot. 


A korelnök felkérte a megválasztott elnököt, tegyen javaslatot az elnök-helyettes személyére. Holcz Marianna Kiss Tamást javasolta az elnök-helyettesi pozícióra. A javaslatot a testület egyhangúlag elfogadta.


Vári Józsefné felkérte az elnököt, tartsa meg székfoglalóját. 


Holcz Marianna köszöntötte a megjelenteket, megköszönte képviselőtársai bizalmát, majd reményét fejezte ki a jó együttműködésre, a hasznos munkára. ( A beszédet itt olvashatja!)


Ezután az elnök az ülést bezárta.

Várdomb, 2010. október 13.




Holcz Marianna
Takaró Jánosné
Vári Józsefné

